ปกติเพื่อนส่วนใหญ่เค้าเป็นแค่3วัน แต่ของเรา5วันเเถมยังเป็นเยอะกว่า มันเกิดจากอะไรคะถ้าเราเป็นประจำเดือนเยอะ แล้วมีวิธีทำให้หายเร็วไหมคะ
สวัสดีค่ะ ประจำเดือนที่ปกติจะมีระยะห่างระหว่างรอบเดือนตั้งแต่ 21-35 วัน (หรืออาจนาน 45 วัน) โดยในแต่ละรอบเดือนไม่จำเป็นต้องเท่ากันก็ได้ ส่วนระยะเวลาที่มีเลือดประจำเดือนออกมาคือ 2-7 วัน โดยในแต่ละรอบเดือนก็ไม่จำเป็นต้องเท่ากันเช่นกัน และในแต่ละคนก็ไม่จำเป็นต้องเหมือนกันค่ะ ดังนัน หาก มีประจำเดือนออกมานาน 5 วัน โดยที่เลือดประจำเดือนไม่ได้มากผิดปกติ เช่น มากจนต้องเปลี่ยนผ้าอนามัยทุก 2 ชั่วโมง เป็นต้น ก็ถือว่าปกติดีค่ะสำหรับประจำเดือนที่ผิดปกติ คือ มีระยะห่างน้อยกว่า 21 วัน หรือนานกว่า 45 วัน หรือมีเลือดปริมาณมาก เช่น มากจนต้องเปลี่ยนผ้าอนามัยทุก 2 ชั่วโมง หรือประจำเดือนมานานหลายวันติดต่อกัน หรือมีปวดท้องประจำเดือนรุนแรง เป็นต้น ก็จะถือว่าผิดปกติ และควรไปพบแพทย์เพื่อหาสาเหตุค่ะ